AVASTUSRETKED JUMALA SÕNAS
Tere, olen Rory Kaye.
Tere tulemast vaatama saadet "Avastades Jumala sõna".
Täna räägin Jumala sõnast, kes on Jumal ja mis on Piibel.
Alustuseks loen Piiblit soome keelsest tõlkest.
Johannese 1:1-4.
Olen harjutanud ja loodan, et see kõlab hästi.
"Alguses oli Sõna
ja Sõna oli Jumala juures ja Sõna oli Jumal.
Seesama oli alguses Jumala juures.
Kõik on tekkinud tema läbi ja ilma temata ei ole tekkinud midagi.
Mis on tekkinud tema kaudu, oli elu, ja elu oli inimeste valgus."
Need sõnad on nii hämmastavad.
Loen ka inglise keeles.
Johannese 1:1-4: "Alguses oli Sõna."
Sellest räägib ka see saade.
"..ja Sõna oli Jumala juures ja Sõna oli Jumal.
Seesama oli alguses Jumala juures."
Seega Jeesus oli alguses koos Jumal-Isaga.
"Kõik on tekkinud tema läbi ja ilma temata ei ole tekkinud midagi."
Seega kogu universum oli tehtud läbi Jeesuse.
Kuidas?
Jumalal oli mõte ja sõna tegi selle teoks.
Kui Jumal rääkis sõna, siis Jeesus ise
enne kui Ta sai inimeseks - meiegi oleme tehtud Tema moodi -
tõi esile kõik selle, mis oli Jumala mõtetes ja südames.
Sedasama teeb Jeesus meis, kes oleme Tema kogudus.
Räägin sellest lähemalt mõnes teises saates.
Kes on kogudus?
Mitte hoone vaid inimesed, kelles elab Püha Vaim.
Loeme lõpuni.
"Kõik on tekkinud tema läbi ja ilma temata ei ole tekkinud midagi."
Mitte midagi siin maailmas - sh meie inimestena -
pole tehtud lahus Jumala sõnast ehk Jeesusest.
Olen rääkinud moslemitele, kes peavad vaid Jeesust prohvetiks.
Ütlesin, et kui Ta oli prohvet
ning rääkis iseendast kui Jumala Pojast ja Jumala sõnast,
kinnitades, et Piibel on tõde, siis oleks prohvetile solvang.
Ta on palju enamat kui prohvet, vaid üks osa Jumalast.
Ta on sõna, mis sai inimeseks.
14. salmis näeme seda paremini.
Loeme edasi 4. salmist.
"Mis on tekkinud tema kaudu, oli elu, ja elu oli inimeste valgus."
Loeme 10.-14. salme: "Ta oli maailmas,
ja maailm on tekkinud tema läbi, ja maailm ei tundnud teda ära."
Sama toimub ka tänapäeval.
11. salm: "Ta tuli omade keskele, ent omad ei võtnud teda vastu."
Siin räägitakse Iisraeli rahvast.
Minagi olen juut ja kuulun sellesse rahvusese.
Hetkel on maailmas u 50 mln inimest,
keda nimetatakse juutideks või on Iisraeli päritoluga.
Iisraelit nimetati enne Jaakobiks
ning Iisakit, Jaakobit ja Aabrahami nimetame oma esivanemateks.
Mispärast?
Kuna Jumala sõna, st Jeesus,
ilmus Aabrahamile, Iisakile ja Jaakobile.
Nad kohtusid isiklikult Issandaga.
Mitte Jumal-Isaga,
sest Teda ei ole keegi näinud ning seejuures ellu jäänud.
Miks?
Ta on puhas valgus, armastus
ning kui läheksime Tema ette, siis oleksime kui Päikese ees.
Me aurustuks ära.
Kui Jeesus tuleb Messiana sellesse maailma tagasi,
tõmmatakse Temasse uskujad üles, kes elavad veel sel hetkel,
ja meid muudetakse, et saame ülestõusmisihud.
Need kehad suudavad taluda
intensiivset valgust ja armastust, mis lähtub Jumal-Isast.
Seega võime olla Jumal-Isa ligiolus ning elada Temaga igavesti.
Ootan seda nii väga, sest see pole muinasjutt
või kellegi elav fantaasia vaid tõeline reaalsus.
Oleme loodud suhtlema Jumalaga igavesti.
Piiblis öeldakse mitmes kohas,
et ees on terved ajastud või ajajärgud.
Elame kõigest igaviku alguses.
Seetõttu töötab hingevaenlane niivõrd innukalt,
et keskenduksime oma pattudele, nõrkustele, läbikukkumistele,
et saaksime suhetes haiget, oleksime lootuseta ja masendunud.
Tõde on see, et Jumala sõna, s.t Jeesus ei taha anda meile
üksnes mõistuslikku teavet vaid kirjutada me südamesse,
et saada meiega üheks ning elada meiega suhtes.
Mida tugevam on me suhe Jumalaga,
seda enam on meis valgust, ilmutust, rahu ja rõõmu.
See pole ainult õpetus vaid ehe reaalsus.
Olen seda endagi elus kogenud
ning tean, et mitte kõik, kuid paljud teist on seda kogenud.
Tahan palvetada nende pärast, kes pole kogenud seda rõõmu,
rahu, armastust, valgust ja Jumala sõnast tulevat ilmutust.
Palun, et Jumal täidaks sind oma Püha Vaimuga
ja puhastaks sind kõigest häbistavast ning teaksid, et sulle on andestatud,
sest Jumal otsustas sinu üleastumised unustada.
Loen veel ühe kirjakoha ning siis tahan laulda teile
ühe õnnistuslaulu, mida nimetatakse Aaroni õnnistuseks.
Loeme kolm salmi, s.t 12.-14. salmid.
"Aga kõigile, kes tema vastu võtsid.."
See viitab Jeesusele ehk Jumala sõnale.
"..neile, kes usuvad tema nimesse.."
Tema nimi Jeshua tähendab tõlkes päästet.
Päästet kõigest, mis pole Jumalale meelepärane
ning teeb lõpuks meile haiget.
"..andis ta meelevalla saada Jumala lasteks.."
Meelevald või õigus erineb millegi omamisest.
Mul on nt õigus rääkida,
aga kui sulgen suu, siis on see minu valik.
Jeesuse ristisurma läbi
on meile antud õigus saada Jumala lasteks.
Meie valik on võtta vastu, mida Jeesus on teinud ristil
ja keelduda oma soovidest ning patustest himudest
ning otsustada järgida Jumalat koos Püha Vaimu abiga.
Sa võid seda teha.
Tahaksin praegu koos sinuga palvetada,
kui sa pole enne seda otsust teinud.
Jumal, tuleme Sinu ette just nii nagu oleme.
Tänan, et tead me igaühe kohta kõike.
Anname end Sinule.
Palume, et puhastaksid meid.
Tänan Sind uue lepingu eest.
Sa ei taha me patte ainult andestada, vaid otsustad need unustada.
Palvetan minu uue venna või õe eest, kes vaatab.
Jeesuse nimel, las neisse tuleb see üleloomulik lootus.
Kui tuled tagasi, siis muudetakse meid silmapilguga
ning meil on võimalik olla terve igavik Sinu lapsed.
Aamen.
Muutus ei puuduta ainult elavaid, vaid Piiblis öeldakse korduvalt,
et ka Kristuses surnud muudetakse silmapilguga
ja nad äratatakse ning neil on ülestõusmisihud igavesti.
Seda nimetatakse suureks lootuseks.
Loen teile veel 13.-14. salmid.
"..andis ta meelevalla saada Jumala lasteks,
neile, kes usuvad tema nimesse, kes ei ole sündinud verest,
ei liha tahtest, ei mehe tahtest, vaid Jumalast."
Iga inimese sünniga on seotud mees ja naine.
Lapsel pole sel juhul valikuvõimalust.
Selles elus on meil valik, kas sünnime uuesti või mitte
ning kas tahame omada suhet Jumalaga.
See valik on igal inimesel.
Jumal kutsub meid.
Ta tahab, et tunneksid Teda ning elaksid suhtes Temaga.
Kõnelen sellest teises saates, kus räägin Jumala tundmisest.
Sõna "yada" ehk "tundma" on üks heebrea keele intiimseim sõna.
See viitab täielikult ühtsusele.
Selleks Jumal meid kutsubki.
Johannese 1:14: "Ja Sõna sai lihaks.."
"Ja Sõna sai lihaks ja elas meie keskel.."
Jeesus sai inimeseks.
Kõigepealt sai Ta iisraellaseks ning elas juudirahva keskel.
Pärast kuningas Saalomoni oli Iisraeli riik jagunenud.
Põhja-Iisrael, kus oli 10 hõimu
ning Lõuna-Iisrael, kus oli Juuda ja Benjamini suguharu.
Üheks suguharuks oli Leevi,
kelle pool elanikest olid lõunas ja teine osa põhjas.
Sellest suguharust pärinesid
preestrid, ülistajad ja templiteenistujad.
Täna nimetatakse meid üle maailma juutideks,
kuid Iisraelis elavaid juute iisraellasteks,
kuna aset leidis kaks suurt lõhenemist.
Põhjakuningriik hävitati
u 150-200 aastat enne lõunakuningriiki.
See toimus assüürlaste käe läbi,
milletõttu hajutati kümme suguharu üle maailma.
Mõned soomlased on mulle öelnud,
et on seda uurinud ja paljud soomlased
pärinevad nendest kümnest suguharust.
Ma ei ole seda ise uurinud, kuid DNA-prooviga saab selle teada.
Lõunakuningriigist, Juudast
pärines kuningas Taavet ja Saalomon ning seal asub ka Jeruusalemm.
Seal tegutses Jeesus suurema osa oma teenistusest.
Seal Ta löödi ka risti ning äratati surnust üles.
Jeruusalem ja Juuda püsis põhjakuningriigist kauem.
Juudid toodi Paabeli vangipõlve.
Hiljem tegi Jumal mitmete prohvetite
ja jumalateenijate kaudu hämmastavaid imesid Paabelis.
Võimule tulid järjest kolm kuningat, kes õnnistasid neid,
et nad läheksid tagasi Iisraeli ning ehitaksid üles templi ja linna.
Juuda jääk naasis Iisraeli.
Meid nimetatakse juutideks, sest see on kergemini mõistetav.
Räägime Jeesusest.
Ta sai üheks meist.
Ta oli juut, kes pärines Juuda suguharust.
Ta sündis Petlemmas, mis asub Juuda ja Benjamini suguharu piiril.
Tema ajal elas kuningas, kes tahtis Teda pärast sündi tappa,
mistõttu pidid Tema vanemad põgenema esmalt Egiptusesse
ning sealt Galileasse Naatsaretti, mis ei ole osa Juuda territooriumist.
Seal alustas Jeesus oma teenistusega.
Ta polnud kõigest inimene
vaid osa Jumalast, kes oli loonud kõik siin universumis.
Jumal lasi Tal saada Inimese Pojaks.
Jeesuski nimetas end selle nimega.
Isegi kui Ta oli Jumala sõna ja kõik Tema teod
olid kooskõlas Jumala tahtega, sündis Ta inimlapsena.
Tal oli raske lapsepõlv,
olles põgenike laps, keda peeti veel sohilapseks,
kuna Maarja jäi lapseootele enne kui ta abiellus Joosepiga.
Tal oli raske elu.
Isegi tema oma pere ei uskunud Teda.
Maarjalgi oli raske mõista, miks Jeesus pühendas enda elu
Jumala sõna kuulutamisele ning imedeks ja tervenemisteks.
Kord tuli Maarja Jeesuse vendade ja õdedega,
et Jeesusele aru pähe panna, kuna Ta ei puhanud piisavalt.
Jeesus küsis rahvalt, kes on Tema ema, vennad ja õed
ja vastas, et kes iganes teeb Jumala tahtmist.
Meiegi võime saada Jeesuse vendadeks ja õdedeks,
isegi kui oleme sündinud sel sajandil, mitte 2000 aastat tagasi.
Valik on meie.
Me kõik võime Jumalat tunda, saada Temaga üheks
ja otsustada sündida uuesti ning saada Jumala lasteks.
Tahan laulda seda õnnistust.
Laulan seda heebrea keeles
ning usun, et näed tõlget oma emakeeles.
Issand õnnistagu sind ja hoidku sind ühenduses Temaga.
Issand vaadaku sinule ning olgu sulle armuline.
Issand tõstku ligiolu sinu üle
ja täitku sind oma rahuga Jeesuse, Isa ja Püha Vaimu nimel.
Laulan teile heebrea keeles.
Saan laulda seda sünagoogides üle maailma.
Pärinen ülempreester Aaronist, kes oli Moosese vanem vend.
Tooras ehk Moosese viies raamatus andis Jumal käsu
ülempreester Aaroni järglastele anda see õnnistus üle inimestele.
Palun, võta see vastu Jumalalt, Jeesuse nimel.
Isegi kui mina ütlen seda, siis las Jumal kõnetab sind.
Usun, et Jumal õnnistab sind rikkalikult.
Loen veel kolm kirjakohta ning siis räägin,
kuidas mõistsin Jumala sõna kui Jeesust.
Mõned mõtted veel.
Johannese 1:16: "Sest tema (Jeesuse) täiusest
me kõik oleme saanud (ühe õnnistuse teise järel).."
Ta räägib siin nendele, kes on juba usklikud.
Kui tulid selle saate ajal usule, tahan sulle öelda, mis sind ootab.
Esiteks, võid saada korduvalt Jumala abi.
See ei tähenda lihtsat elu, sest seda ei juhtu kindlasti.
Piiblis öeldakse mitmes kohas, eriti Peetruse, Jaakobuse,
Pauluse ja Jeesuse sõnade kohaselt et meie elus tuleb katsumusi.
Inimesed ei mõista, miks teed täna selle otsuse.
Sellele järgneb tagakius ning katsumused.
Hea uudis on aga,
et Jumal päästab meid kõigis neis raskustes.
Ta kohtab meid igas me väljakutses
ja aitab meil Teda usaldada ning märgata Tema ustavust.
Olen seda nii palju kogenud oma 39-aastase usuteekonna jooksul.
Olen 59-aastane ning saan peagi 60-aastaseks.
Andsin 21-aastaselt oma elu Jumalale.
Olen näinud Jumala ustavust kõikvõimalikes valdkondades.
Mu alaselg oli murtud ja kannatasin ligi 10 aastat valu.
Jumal tervendas mind.
Mul on olnud raskusi finantsides ja ka perekonnas.
Valesüüdistused, tagakius, surmaähvardused.
Mind on pekstud evangeeliumi pärast,
kuid Jumal on mind kõigest sellest päästnud.
Jumal ei lase sul minna läbi millestki,
mis oleks sulle liialt raske, sest Ta tahab sind aidata.
Ta ei lase meid kiusata üle sellest armust,
mida Ta meile annab, et võiksime leida väljapääsu.
Kristlaseks saamine ei tähenda, et sa ei teeks kunagi enam pattu.
Meil on kiusatusi, kuid meile esitatakse kutse -
räägin sellest teises saates -, et võiksime tunda Jumalat
ja olla lähedases suhtes mis tähendab ühendust Temaga.
Kui oled ühenduses Jumalaga ning ülistad Teda,
siis hingevaenlane võib püüda sind kiusata mitmeti,
kuid sa ei taha teha pattu, sest sa ei suuda seda teha,
sest oled Jumalaga lähedases suhtes.
Selleks Ta meid kutsubki - suhe Temaga läbi Püha Vaimu.
Loeme edasi paar salmi.
Mulle meeldib Jumala sõna.
"Ja Sõna sai lihaks
ja elas meie keskel, ja me nägime tema au
kui Isast ainusündinud Poja au, täis armu ja tõde."
15. salm: "Johannes annab tunnistust temast,
ja ta hüüdis nõnda: "Tema oli see,
kellest ma ütlesin: Kes tuleb pärast mind,
see on olnud enne mind, sest ta oli enne kui mina!"
Jeesus nimetas Ristija Johannest ajaloo suurimaks prohvetiks.
Ta ei teinud ühtki imet, kuid Jeesus nimetas teda suureks,
kuna prohvet on nii suur kui on tema sõnum.
Johannese sõnumiks oli kuulutada, kes on Jeesus.
Tema ülesandeks oli tunnistada Jumala sõna, Messiat.
Jeesus oli meie hulgas, kuid oli enne meid.
Ta oli kohtunud Eedenis Aadama ja Eevaga
ning ka Aabrahami, Iisaki ja Jaakobiga.
Ta on külastanud inimesi läbi ajaloo.
Olen kohanud oma 39-aastase usuteekonnal
tervelt 64 inimest, kes on kohtunud Jeesusega.
Mitte, et Jeesus tuli nende pärast taevast,
vaid nad said ilmutuse, kes Ta oli tõeliselt.
Mitmed neist on endised moslemid.
Olen niivõrd õnnelik,
kui kohtan inimesi, kes on saanud kokku Jeesusega.
Soomeski on mul üks sõber nimega Elina.
Ta sõidab kiirabiautoga.
Aasta tagasi ta kohtus Jeesusega ning see muutis ta täielikult.
Sa ei ole seesama, kui oled Temaga kohtunud.
Ta on reaalne ega ole
vaid maailma paremini dokumenteeritud isiksus,
kes elas 2000 aasta eest siin maailmas.
Ta on kõige hämmastavam isiksus.
Ma ei ole Jeesus isiklikult kohanud,
kuid olen Teda Püha Vaimu läbi tundma õppinud.
Räägin teile midagi isiklikku.
Sinu elus ei saa olla paremat sõpra kui Jeesus ja Tema Püha Vaim.
Seletan.
Kolledžis mängisin jalgpalli.
Mulle meeldib olla meeste keskel.
Siiski soovin endale sõpra,
kes julgustab mind olema parim, kes suudan,
kuid samas armastab mind ja võtab mind vastu ning julgustab.
Sellist inimest on raske leida, kuid Jeesus on just selline.
Ta julgustab sind ületama oma piire
ja olema nii suurepärane, kui sa suudad.
Kõiki ei ole kutsutud evangelistiks, prohvetiks või pastoriks.
Kui Jumal on pannud su südamesse soovi teha midagi
ning see soov on Jumalale meelepärane
ja sul on pärast selle lõpetamist enam energiat kui alustades,
siis oled leidnud millegi, mida Jumal tahab, et teeksid.
Veeda Temaga aega.
Mina võtan vahel mõni tund,
päev või isegi nädal aega, et olla igal kuul eraldi Jumalaga.
Tee seda nii nagu Püha Vaim juhib sind.
Kui tulid alles usule, siis võid võtta mõne hetke või minuti.
Selles suhtes peab kasvama,
sest Jumal ei taha anda sulle vaid hunniku reegleid.
Kuna Ta tahab suhet, kutsub Ta sind enam Tema juurde.
Ta on kui sõber, kes julgustab meil anda endast oma parima,
kuid andestab meile iga me tehtud vea.
Samuti patud, mida teeme valesti ning mille osas tunneme häbi.
Ta otsustab need unustada.
Hämmastav sõber.
Mulle meeldib olla Jumalaga.
Kui olen võtnud vastu Tema Vaimu.
Püha Vaim on üks Jeesusega.
Olen õppinud tundma Püha Vaimu ning Tema ilmutab mulle Jeesust.
Püha Vaim suhtleb meiega tarkuse kaudu Taevast.
Jaakobuse 3:17 öeldakse, et taevane tarkus
on esmalt puhas, rahulik, leplik, täis halastust ja head vilja,
siiski silmakirjatsematu, kompromissitu ega ole erapoolik.
Piiblis öeldakse, et Jeesus on Jumala tarkus ja Jumala Sõna.
Kogu tõeline tarkus tuleb Jeesuselt.
Loen teile viimase salmi.
Johannese 1:16: "Sest käsuseadus.."
Siin mõeldakse Seadust, mis tähendab viit Moosese raamatut,
milles on kümme käsku ning 613 ettekirjutust.
See on kirjas Vanas Testamendis,
mida juudid nimetavad Tooraks ehk juhiseks Jumalalt.
Need tulid Moosese kaudu, kes oli samuti inimene.
Jumal, tegelikult Jeesus kohtus Temaga Siinai mäel,
kus Talle anti käsuseadus.
Arm ja tõde on tulnud Jeesuse Kristuse kaudu.
Püüan 18. salmi soome keeles lugeda.
"Ükski ei ole Jumalat iialgi näinud; ainusündinud Poeg,
kes on Isa süles, on temast kõnelenud."
Keegi ei ole veel Jumalat näinud,
kui vaid Jumala Poeg, Jeesus Kristus.
Ta on Jumal-Isa juures ning on meile rääkinud Isast.
Piiblis öeldakse mitmes kohas, näiteks Efeslaste 2. ptk-is,
et oleme Püha Vaimu läbi koos Jeesusega taevas.
Isegi kui olen hetkel siin telestuudios,
on mu vaim ühendatud Jeesusega, kes on Jumala paremal käel.
Kui palvetan, siis ma ei pea palvetama taevasse
vaid võin siinsamas anda Talle oma mured, küsimused ja mõtted
ning paluda, et Ta täidaks mind oma Püha Vaimuga.
Sama võib olla sinuga.
Võid usu kaudu olla taevas Jeesusega kui Tema ihu,
sest Tema on Isa paremal käel ning lihtsalt vaata vasakule.
Vaata oma Taevase Isa poole ning esita oma palve.
Enne kui küsid,
siis Ta juba teab seda, sest Ta armastab sind.
Ta tahab meil aidata mõista Tema tahet.
Kui palvetame Tema tahte kohaselt, siis Ta tahab meile vastata.
Loen veel ühe salmi enne lõpetamist.
See räägib Jumala tarkusest.
See on Jaakobuse kirjas, kes oli üks neljast Jeesuse vennast.
Ta oli vanim vend.
Kui Peetrus hakkas reisima,
sai Jaakobusest Jeruusalemma koguduse juht.
Jaakobus ütles, et kui vajame milleski tarkust,
siis me ei pea seda ise välja mõtlema.
Järgmises saates räägin uuest lepingust.
Uues lepingus tõotab Jumal, et selle tõttu,
mida Kristus tegi meie eest ristil, lubab Ta anda meile -
mitte vaid Moosesele 3300 aastat tagasi -
isiklikult sulle ja mulle mõtetesse juhiseid.
Sinule ja minule isiklikult -
ilma mingite vahemeesteta - juhiseid mõtetesse ja südamesse.
Jaakobuses öeldakse, et kui palume tarkust
ega kahtle Jumala olemuses, et Ta on seesama
eile, täna ja igavesti ja Tema tõotused ei kehtinud
üksnes 2000 aastat tagasi vaid ka tänapäeval.
Kui palume Temalt tarkust
ja paneme oma lootuse Temale, et võime loota Tema olemusele,
siis Piiblis öeldakse, et Jumal annab alati, mida palud.
Loen selle teile.
Loen inglise keeles.
Jaakobuse 1:5:
"Aga kui kellegi teist on puudu tarkusest,
see palugu Jumalalt, kes kõigile annab suisa
ega tee etteheiteid, ja siis antakse temale."
Siiski pead küsima usus, et saada palutut.
Jumal õnnistagu sind.
Suur aitäh, et vaatasid seda pooletunnist saadet,
kus rääkisime Jumala sõnast, kes on Jeesus.
Palun, et Ta õnnistaks sind ning et võiksid Teda tunda.
Taevas TV7 edastab evangeeliumit tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind.
Tõlge: Mailis Mägi